Държавен вестник, бр. 64, 2021 г., стр. 72

СТР.  72	
Д Ъ Р Ж А В Е Н  В Е С Т Н И К 	
БРОЙ  64
указаните в чл. 8 – 16 от Делегиран регламент 
(ЕС) 2015/35 за оценка на съвкупните нужди 
по отношение на платежоспособността. 
Постоянно спазване на капиталовите
изисквания 
Чл. 91. (1) Застрахователят, съответно 
презастрахователят, анализира дали посто­
янно спазва капиталовото изискване за пла­
тежоспособност и минималното капиталово 
изискване и като част от тази оценка включва 
най-малко следното:
1. потенциалните бъдещи съществени про­
мени в рисковия профил;
2. количеството и качеството на неговите 
собствени средства за целия период на про­
грамата на дейността по чл. 77, ал. 1, т. 2 от 
Кодекса за застраховането;
3. подробната разбивка на собствените 
средства по редове и как тя може да бъде 
променена в резултат от изкупуване, изпла­
щане и настъпили падежи за целия период 
на програмата на дейността по чл. 77, ал. 1, 
т. 2 от Кодекса за застраховането.
(2) За оценка на постоянното спазване на 
капиталовите изисквания и на изискванията 
във връзка с техническите резерви застрахова­
телят, съответно презастрахователят, използва 
основи за признаване и оценка, които са в 
съответствие с принципите по чл. 8 – 16 от 
Делегиран регламент (ЕС) 2015/35. 
(3) Застрахователят, съответно преза­
страхователят, обсъжда промени в рисковия 
профил на предприятието, преценява дали 
те могат да засегнат минималното капита­
лово изискване или капиталовото изискване 
за платежоспособност в един бъдещ момент 
и взема предвид резултатите от оценката в 
процеса на управление на капитала.
(4) Застрахователят, съответно презастра­
хователят, оценява промените, които могат 
да настъпят със собствените му средства в 
ситуации на стрес, като за тази цел извършва 
стрес-тестове и анализи на сценарии, за да 
оцени устойчивостта на дейността си. 
(5) За целите на планирането на капитала 
и проектирането на собствените средства и 
капиталовите изисквания застрахователят, 
съответно презастрахователят, подбира под­
ходящи методи, допускания, параметри, за­
висимости и доверителни интервали, които 
да се използват в неговия процес, и редовно 
извършва стрес-тестове, обратни стрес-тестове 
и анализи на сценарии с честота и обхват, 
които съответстват на обема, сложността и 
характера на дейността, които да осигуряват 
информация за целите на СОРП. 
(6) При преценка на количеството, качест­
вото и състава на собствените си средства за­
страхователят, съответно презастрахователят, 
взема предвид комбинацията между основни 
собствени средства и допълнителни собствени 
средства, комбинацията на основни средства 
от различни редове, относителното качество 
на собствените средства и тяхната способност 
да абсорбират загуби. 
(7) При преценка на бъдещите изисквания 
за собствени средства застрахователят, съ­
ответно презастрахователят, взема предвид:
1. управлението на капитала, включително 
най-малко емитирането, изкупуването или 
изплащането на капиталовите инструменти, 
дивиденти и други форми на разпределяне 
на доход или капитал и искания по елементи 
от допълнителни собствени средства, като се 
включват прогнозираните промени и плано­
вете за извънредни ситуации в резултат на 
ситуация на стрес;
2. взаимодействието между управлението 
на капитала и рисковия профил и неговото 
очаквано развитие и развитие при стресирани 
обстоятелства;
3. ако се налага, възможността на пред­
приятието да събере собствени средства с 
подходящо качество и в подходящ период 
от време, като се имат предвид достъпът 
до капиталови пазари, състоянието на па­
зарите, зависимостта от определена база от 
инвеститори или други членове в рамките на 
групата и въздействието на други предприя­
тия, търсещи да наберат собствени средства 
в същото време; 
4. как средната дюрация на елементите на 
собствени средства се отнася към средната 
дюрация на застрахователните задължения и 
бъдещите нужди от собствени средства. 
(8) Застрахователят, съответно презастра­
хователят, също така оценява и идентифицира 
относими компенсиращи или неутрализиращи 
мерки, които може реалистично да предпри­
еме, за да възстанови или подобри капита­
ловата си адекватност или състоянието на 
паричните потоци след евентуални бъдещи 
случаи на стрес. 
(9) Застраховател без право на достъп до 
единния пазар на Европейския съюз анализира 
дали постоянно спазва границата за плате­
жоспособност и минималния гаранционен 
капитал. Алинеи 1 – 8 се прилагат съответно, 
като се отчитат методите за изчисляване на 
границата за платежоспособност.
Непрекъснато спазване на изискванията
спрямо техническите резерви
Чл. 92. (1) За преценка на непрекъснатото 
спазване на изискванията спрямо техническите 
резерви застрахователят, съответно преза­
страхователят, създава и прилага процеси и 
процедури за редовен преглед на изчисляването 
на техническите резерви. 
(2) Застрахователят, съответно презастрахо­
вателят, изисква актюерската му функция да:
1. осигурява информация дали предприя­
тието спазва непрекъснато изискванията по 
отношение на изчислението на техническите 
резерви;